  Майя Бывальцева Удмуртиын коронавирус инфекцилэсь вакцинацилы сӥзем сайт ужаны кутскиз. Сое элькунысь тазалыкез утёнъя министерство кылдытӥз, ивортӥз удысэтлэн пресс-службаез. Вакцинациякоронавирусур.рф сайтын улосвылын вакцинаци ортчытон, вакциналэн аспӧртэмлыкъёсыз, прививка пуктон интыос, вакцинаци бере луыны быгатӥсь нялтас бервылъёс сярысь, озьы ик колл-центрлэсь телефонъёссэ тодыны луоз. «Условия проведения вакцинации» люкетысь пациентлэсь анкетазэ кыскыны но прививка пуктыны мынэмлэсь азьвыл сое гожтыны луэ. «Позвоните нам» люкетын элькунысь психиатрической эмъюртысь психологъёсын дасям толдэ вайытон вань, отын верамын, кызьы вакцинаци азьын кышканэз вормыны.  Со сяна, сайтын тужгес ӵем сётӥськись юанъёслы валэктонъёс но прививка пуктэм муртъёслэн мылкыдъёссы интыямын. Сайтэ пырисьёс вакцинаци сярысь юанъёссэс сётыны быгатозы. Со ялан выльдӥськылоз Тодэ вайытом, 18-тӥ толшорысен Удмуртиын коронавируслэсь вакцинаез трос калыклы пуктон кутскиз. Та дырлы элькунэ «Спутник V» (ГамКовидВак) вакциналэн 5 сюрс 442 дозаез вуиз. Толшоре-тулыспалэ эшшо 60 сюрлэсь трос доза вакцина возьмало.  Тегъёс: Мерлык Ижкар Удмуртия Тазалыкезутёнъяминистерство вакцина тазалыкезутён  